Seksualna glavobolja

**Seksualna glavobolja** je jedan od oblika bola koji se javlja tokom ili neposredno pred orgazam, tokom vaginalnog seksualnog odnosa, oralnog seksa ili masturbacije. Tegobe mogu početi na dva načina; kao preorgazmična glavobolja koju karakteriše napetost u mišićima vrata, praćena pritiskom i tupim bolom u čeonom predelu, koja se intenzivira sa porastom nivoa seksualnog uzbuđenja, ili kao orgazmična glavobolja — iznenadni jak bol u glavi koji se javlja neposredno pre ili tokom orgazma.

Uzrok ove glavobolje još uvek nije sasvim poznat. Pretpostavlja se da je posledica mišićne napetosti i naglog skoka pritiska, ali pošto traje i posle orgazma kada se krvni pritisak i tonus mišića normalizuje, verovatno na njenu pojavu utiču i neki drugi etiološki faktori.

Ova vrsta glavobolje (iako je čest ženski izgovor za izbegavanje seksa), češća je kod osoba muškog pola, pre svega onih koji pate od migrene. Dosta retko ovu vestu glavobolje mogu izazvati i cerebralna krvarenje ili moždani udar, kao posledica fizičkog napora i psihičkog uzbuđenja u toku seksa.

Napadi se javljaju u nekim slučajevima, epizodično, traju najčešće kratko, nekoliko minuta, ili nekolioko dana do nekoliko meseci. Obično prestaju spontano.

Seksualne glavobolje nisu štetne, ali ih ne treba potceniti, jer mogu biti simptom većeg zdravstvenog problema, naročito kod osoba koje imaju bilo kakve glavobolje tokom većih fizičkih napora.
 
## Epidemiologija
Seksualna glavobolja može se podjednako javiti kod osoba oba pola različite životne dobi, tokom seksualnog odnosa, sa učestalošću od najmalje 1% svih osoba jednom ili dva puta u životu. Očigledno je da su muškarci tri puta više podložni nego žene, što je prilično iznenađujuće jer žene uglavnom imaju veću verovatnoću da pate od glavobolje nego muškarci.

* Muškarci su više skloni seksualnim glavoboljama u odnosu na žene, sa muško—ženskim odnosom 1:3. Ovaj podatak je prilično iznenađujući jer žene uglavnom imaju veću verovatnoću da pate od glavobolje nego muškarci.
* Osobe koje u anamnezi imaju istoriju migrene, u većem su riziku od seksualnih glavobolja. 
* Ovim glavoboljama su sklonije žene nakon 40 godina života, one sa migrenama, kao i žene nakon 6 nedelja od porođaja.

## Etiopatogeneza
Svaka vrsta seksualne aktivnosti koja dovodi do orgazma može izazvati seksualnu glavobolju, koja se najčešće manifestuje u jedan od tri oblika, kao:
* Tup bol u glavi i vratu koji se postepeno intenzivira tokom povećanje seksualnog uzbuđenja.
* Nagla, ozbiljna glavobolja koja se javlja neposredno pre ili u trenutku orgazma.
* Oba tipa glavobolje, ili kombinovana seksualna glavobolja.
### Oblici
Postoje tri vrste seksualnih glavobolja: 
* *Preorgazmična* — sa niskim intenzitetaom glavobolje koja se javlja na početku seksualog čina ili predigre, i karakteriše je kratko trajanje.
* *Orgazmična* — sa iznenadnom, jakom glavoboljom tokom orgazma.
* *Postorgazmična* — kao glavobolja nakon seksa koja može trajati nekoliko dana kasnije.

### Predispozicija
Kao predisponirajući faktori za pojavu seksualne glavobolje navode se:
* Napetost mišića u glavi, vratu, nogama, rukama, koja priprema orgaznizam za orgazam.
* Iznenadni skok pritiska koji se javlja pre i tokom orgazma, naročito kod bržeg seksa.
* Upotreba kontraceptivnih pilula.
* Pušenje marihuane.
* Malogrvnost.
* Pad šećera u krvi.
* Infekcija sinusa.
* Glaukom oka.
### Prognoza
Najčešće seksualna glavobolja traje kratko, samo nekoliko minuta. Druge se mogu zadržati satima ili čak dva do tri dana, pa i više meseci.

Većina osobe koja pati od seksualne glavobolje iste doživljava u napadima tokom nekoliko meseci, mada se može javiti i period od godinu dana ili više bez seksualne glavobolje.

Iako najčešće oba pola seksualne glavobolje doživljavaju u trajanju do oko šest meseci, većina osoba će imati samo jedan ili dva napada glavobolje tokom celog života.

## Klinička slika
U kliničkoj slici dominiraju dva oblika seksualnih glavobolja:
* Prvi oblik glavobolje — u isto vreme najčešći - nastaje iznenada tokom doživljavanja orgazma ili nekoliko sekundi posle njega. Bol je veoma jak, a pacijenti ga opisuju kao bolno proibadanje u glavi. 
* Drugi oblik glavobolje — u vidu bola koji se javlja kao postepeni (nežan) bol, koji zahvata obe strane glave i jača paralelno sa porastom erotičnog seksualnog uzbuđenja.

Većina glavobolja traje veoma kratko, ali kod nekih pacijenata i nekoliko sati. Međutim, ako se osim glavobolje javi opšta slabost, gubitak svesti ili gubitak vida ovo stanje može izgledati kao ozbiljnija bolest, kod koje je neophodno hitno javljanje lekaru.
## Diferencijalna dijagnoza
Seksualne glavobolje povezane sa gubitkom svesti, povraćanjem, krutim vratom, drugim neurološkim simptomima i intenzivnim bolom koji traje više od 24 sata, najverovatnije su uzrokovane nekom od sledećih bolesti:
* Proširenje ili aneurizma u zidu arterije unutar glave (intrakranijalna aneurizma)
* Abnormalna veza između arterija i vena u mozgu (arteriovenska malformacija) koja krvari u prostor ispunjenom spinalnom tečnošću, u i oko mozga.
* Krvarenje u zid arterije koja vodi do mozga (disekcija)
* Moždani ili srčani udar
* Koronarna arterijska bolest
* Upotreba nekih lekova, kao što su pilule za kontrolu rađanja
* Upale izazvana nekim infekcijama.

## Reference

## Literatura
* Tatemichi TK, Mohr JP Migraine and stroke. In:Barnett HJM, Stein BM, Mohr JP, Yatsu FMedsStroke: pathophysiology, diagnosis, and management.New York:Churchill Livingstone,1986:845–63  
* Rothrock JF, Walicke P, Swenson MR, Lyden PD, Logan WR Migrainous stroke. Arch Neurol 1988;45:63–71  
* Headache Classification Committee of the International Headache Society. Classification and diagnostic criteria for headache disorders, cranial neuralgias, and facial pain.Cephalalgia 1988;8:27  
* Lance JW When sex is a headache. Br Med J 1991;303:202–3  
* Solomon S, Guglielmo-Coppa K Complicated migraine: manifestations and definition (abstract). Headache 1987;27:286  
* Blau NJ Migraine: theories and pathogenesis. Lancet 1992;339:1202–7 Google Scholar Medline
* Hankey GJ Isolated angiitis/angiopathy of the central nervous system. Cerebrovasc Dis 1991;1:2–15

## Vanjske veze